Diari Oficial de la Generalitat Valenciana


Sumari del DOGV 9909, del 06-08-2024 (2024/8147)

ANUNCI pel qual se sotmeten a informació pública les sol·licituds d’autorització administrativa prèvia i l’autorització administrativa de construcció corresponents a una central fotovoltaica denominada “PSFV NRG Vertedero Ontinyent” i la seua infraestructura d’evacuació, amb una potència màxima total dels mòduls fotovoltaics (pic) de 2,20971 MW; una potència nominal dels inversors d’1,653 MW, i una capacitat d’accés concedida d’1,653 MW, que se situarà en el terme municipal d’Ontinyent (València). Expedient ATALFE/2022/12/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9909

Data del DOGV
:   06-08-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/8147

CVE
:   UPKE-V-2577-0880

Data del document
:   22-07-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

A l’efecte del que es preveu en:

El Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de reactivació econòmica urgent, i les seues modificacions mitjançant el Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra a Ucraïna, i pel Decret llei 7/2024, de 9 de juliol, del Consell, de simplificació administrativa de la Generalitat;

la Llei 24/2013 de 26 de desembre, del sector elèctric;

la Llei 14/2003, de 10 d’abril, de patrimoni de la Generalitat, respecte de la utilització i l’aprofitament dels béns de domini públic,

i la Llei 39/2015, d’1 d’octubre, del procediment administratiu comú de les administracions públiques,

se sotmeten a informació pública les sol·licituds d’autorització administrativa prèvia i d’autorització administrativa de construcció de la instal·lació elèctrica que s’indica:

Peticionari: Promonrg Solar Fotovoltaica 7, SL, NIF N98443656 i amb domicili social a Bailén 4-6, 46776, València.

Tipus de central elèctrica: central fotovoltaica denominada “PSFV NRG Vertedero Ontinyent”, amb una potència per a instal·lar d’1,653 MW, incloent-hi les infraestructures d’evacuació.

Emplaçament dels grups generadors: polígon 6, parcel·la 2034, del terme municipal d’Ontinyent (València).

Emplaçament de la infraestructura d’evacuació: polígon 6, parcel·les 2034, 567, 649, 9064 i 650, del terme municipal d’Ontinyent (València).

Òrgan competent per a autoritzar la instal·lació: Servici Territorial d’Indústria, Energia i Mines de València de la Conselleria d’Innovació, Indústria, Comerç i Turisme.

Documents sotmesos a informació pública:

Projectes:

Projecte. Denominació: “Baixa tensió. Instal·lació solar fotovoltaica NRG Vertedero Ontinyent”.

Addenda al projecte denominat “Baixa tensió. Instal·lació solar fotovoltaica NRG Vertedero Ontinyent”

Projecte. Denominació: “Línia subterrània d’alta tensió - abonat. Instal·lació solar fotovoltaica NRG Vertedero Ontinyent”.

Projecte. Denominació: “Centre de transformació. Instal·lació solar fotovoltaica NRG Vertedero Ontinyent”.

Projecte. Denominació: “Centre de protecció i mesura. Instal·lació solar fotovoltaica NRG Vertedero Ontinyent”.

Planimetria.

Estudi d’integració paisatgística.

Memòria justificativa del compliment dels criteris del Decret llei 14/2020.

Pla de desmantellament i restitució del terreny i l’entorn afectat.

Plec general de normes de seguretat en prevenció d’incendis forestals.

Llista dels elements, els espais, els servicis i les instal·lacions públiques afectats per l’actuació.

Separates dirigides a:

Ajuntament d’Ontinyent.

I-DE Redes Eléctricas Inteligentes, SAU.

Direcció General de Medi Natural i Animal de la Conselleria de Medi Ambient, Aigua, Infraestructures i Territori.

Pressupost: 952.868,52 €

Característiques principals:

La central fotovoltaica denominada “PSFV NRG Vertedero Ontinyent” de 2,20255 MWp, està composta per un camp generador de 3.648 mòduls fotovoltaics de 605 Wp, muntats directament sobre el sòl en una estructura fixa. Estos mòduls fotovoltaics es connecten amb un inversor d’1,955 MW limitat de fàbrica mitjançant un microprogramari a 1,653 MW, per la qual cosa la potència nominal és d’1,653 MW. Al seu torn, l’inversor es connecta amb la part de baixa tensió d’un centre de transformació que està format per un transformador de 20/0,615 kV d’1,7 MVA i per cel·les de mitjana tensió 2L + P. Este centre de transformació es connecta amb un centre de protecció i mesura que albergarà dos cel·les de línia, una cel·la de protecció i la cel·la de mesura mitjançant una línia elèctrica trifàsica subterrània simple amb un circuit de 20 kV i 15 m de longitud formada per un conductor unipolar per fase HEPRZ1 12/20 kV Al + H16 240 mm2. Finalment, este centre de protecció i mesura es connecta amb un centre nou de seccionament independent mitjançant una línia elèctrica trifàsica subterrània simple amb un circuit de 20 kV i de 1.200 m de longitud formada per un conductor unipolar per fase HEPRZ1 12/20 kV Al + H16 240 mm2.

El punt de connexió de la central amb la xarxa de distribució es durà a terme entre els suports núm. 802639 (5569717) i 802640 (5569722) de la línia 39 – Santa Anna de 20 kV de la ST Ontinyent (JATI), per la qual cosa és necessari instal·lar el centre de seccionament nou ja esmentat i les línies elèctriques noves de 20 kV per a connectar (entrada/eixida) este centre de seccionament amb la xarxa de distribució que hi ha.

Les autoritzacions administratives del centre de seccionament i de la connexió amb la xarxa de distribució d’este es tramiten, respectivament, en els expedients ATASCT/2022/94/46 i ATLINE/2022/237/46.

Finalitat: generar energia elèctrica mitjançant una instal·lació solar fotovoltaica, així com evacuar-la a la xarxa de distribució d’energia elèctrica.

La documentació s’exposarà per a consulta pública en l’enllaç següent:

<<https://cindi.gva.es/va/web/energia/valencia>>, en valencià, i <<https://cindi.gva.es/es/web/energia/valencia>>, en castellà, i estaran disponibles l’endemà de la publicació.

El que es fa públic per a coneixement general i perquè totes les persones físiques o jurídiques que es consideren afectades en els seus drets puguen examinar la documentació relacionada en l’adreça electrònica que s’indica o presencialment, en el Servici Territorial d’Indústria, Energia i Mines de València, situat en Gregori Gea, 27, de València, així com dirigir al servici territorial esmentat les al·legacions que es consideren oportunes en el termini de quinze (15) dies hàbils comptats a partir l’endemà de la publicació d’este anunci segons el procediment d’urgència que preveu la Llei 39/2015, d’acord amb l’article 10.8 del Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra a Ucraïna, que modifica la redacció de l’article 33.1 del DL 14/2020, de 7 d’agost, les quals es podran presentar telemàticament a través de la seu electrònica de la Generalitat mitjançant l’enllaç següent <https://www.gva.es/va/inicio/procedimientos?id_proc=15469&version=amp>,o per qualsevol dels mitjans que s’indiquen en l’article 16 de la Llei 39/2015, d’1 d’octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d’interessades, d’acord amb l’article 4 de la Llei 39/2015, d’1 d’octubre, del procediment administratiu comú de les administracions públiques, interposar els recursos procedents contra la resolució definitiva del procediment.

  

València, 22 de juliol de 2024

Roberto Javier Anchel Añó

El cap del Servici Territorial d'Indústria, Energia i Mines